Cuneiform Tablet OAA 1 75 (RC 1749e)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-šùr-na-da qí-bi₄-ma um-ma ì-lí-a-lúm-ma 15 GÍN KÙ.BABBAR ṣa-ru-pá-am i-dí-sú-in DUMU i-tur₄-DINGIR ta-ad-mì-iq-tám ša šál-ma-a-šùr DUMU ḫa-lá-li <big_gap> ù i-na kà-ni-iš{ki} i-dí-IŠTAR DUMU a-šùr-ma-lik ù šu-wa-tí aṣ-ba-sú-nu-ma um-ma šu-nu-ma iš-tù wa-aḫ-šu-ša-na nu-šé-ba-lá-kum ù a-ta i ḫa-ḫi-im šál-ma-a-šùr ta-aṣ-ba-at-ma um-ma šál-ma-a-šùr-ma i-dí-IŠTAR ù i-dí-sú-in ú-ša-bi₄-ú ù té-er-ta-kà i-li-kam a-pu-tum KÙ.BABBAR ša-áš-qí-il₅-šu šu-ma mì-ma i-qá-bi₄ ra-ki-sú-ma ṭup-pá-am ša ku-nu-ki-šu le-qé